****

**Тинибаев Марат Абугалиевич,**

Алматы облысы Сарқан ауданы,

Екіаша орта мектебінің

технология пәнінің мұғалімі

**Бұйымды көркемдеп өңдеудің өмірде алатын орыны**

|  |  |
| --- | --- |
| **Осы сабақта қол жеткізілетін оқу мақсаттары**  | Заманауи және дәстүрлі емес материалдардың бірқатарын тану, олардың қасиеттері мен тағайындалуын анықтау. Шығармашылық жұмысты орындау кезеңдерін анықтай отырып, жоспар дайындау. |
| **Сабақ мақсаттары** | Оқушыларға ағашты көркемдеп ою тәсілдерін меңгерту.түрлі өру тәсілдері мен қолданылатын материалдармен танысу;өз жұмысын жоспарлау;ағашты көркемдеп ою түрлерін орындау; |
| **Жетістік критерийлері** | Ағаш өнері туралы білімін көрсетеді;көркемдеп ою тәсілдерін меңгерген;көркемдеп ою өнеріне байланысты материалдар мен құрал-жабдықтарды біледі және ажырата алады;шығармашылық жұмысты ұқыпты орындайды;өз іс-әрекетін жоспарлай алады. |
| **Тілдік мақсаттар** | **Диалог пен жазу үшін пайдалы сөздер мен тіркестер:**  Көркемдеп ою өнеріне .... жатқызуға болады.Мен көркемдеп оюдыңмына тәсілін таңдаған себебім, ... Көркемдеп оюдың ... түрі қазақ қолөнеріне тән деп ойлаймын. |
| **Құндылықтарды дарыту** | Еңбек және шығармашылықПатриотизм |
| **Пәнаралық байланыстар** | Қазақстан тарихы/өз ойларын жеткізу, тілдік дағдыларын дамыту үшін/ |
| **АКТ қолдану дағдылары** | Интернет ресурстарынан қажетті мәліметтерді іздену арқылы АКТ дағдыларын дамыту. |
| **Бастапқы білім**  | Оқушылар сәндік қолданбалы өнер бұйымдары туралы білімдері бар. Практикалық тапсырмалар орындау арқылы алдыңғы тоқсанда алған білімдері мен дағдыларын белсендіру. |
| **Сабақ барысы** |
|  |
| **Сабақтың жоспарланған кезеңдері** | **Сабақтағы жоспарланған іс-әрекет** | **Ресурстар** |
| Сабақтың басы | **Оқушылармен сәлемдесу. Құндылықтарды еске түсіру.** Оқушыларды жаңа тақырып пен оқу мақсаттарымен таныстыру. Бүгінгі сабақтағы іс-әрекеттерін атап шығу.Назарын аудару үшін оқушыларға түрлі техникада орындалған суреттер тарату. Оқушылар түрлі техникада жасалғаною суреттерді байқайды. Осы арқылы сабақтың тақырыбын ашады. | 1. суреттерИллюстра-циялық материал-дары: .Қосымша 2 – түйін түрлері |
| Ағаш жайлы мәлімет беру.**Практикалық тапсырма** Қорытындылау  |  Ағаш-табиғаттың тамаша туындысы. Ағаш көп өскен жерді халық орман, тоғай деп атаған. Тоғай ертеден адамдардың негізгі тұрақ жайы болған. Ерте заманнан-ақ адамдар ағашты тіршілігіне қажетті материал ретінде пайдаланған. Олар ағаштан  аң аулауға қажетті аша таяқ, найза, қада, жебе т.б. заттар жасаған. Адам ағаш өңдеуді тез үйренген. Өйткені ағаш өңдеуге оңай көнетін материал. Пышақ, балта сияқты қарапайым құралдардың көмегімен адамдар үйлерді, көпірлерді, жел диірмендерін, қамалдар мен ыдыс-аяқтар жасаған.Қазіргі уақытта да біздер ағашсыз өз өмірімізді елестете алмаймыз. Тұрған үйіміз, үй жиһаздары, басқа да тұрмыста жиі қолданылатын заттардың көбі ағаштан жасалған.Қолөнердің ең көп тараған түрлерінің бірі – бұл ағашты көркемдеп, өңдеу. Ертеден-ақ көшпелі халық  тұрмысына қажетті заттарды өздері жасап отырған. Ағаштан түйін түйген шеберлер атқа салатын ерді, тамақ сақтайтын кебеже, киім салатын сандық, әбдіре, киім ілетін-адалбақан, тостаған, саптаяқ, шара, отау, табақ пен тегештерді аса шеберлікпен жасаған.Ағаштан жасалған бұйымдардың ішіндегі ең көп тараған түрлері жұпаяқ, күбі, ағаштан бүтіндей ойылған астау, келі-келсап, асадал. Бұл бұйымдарды шеберлер күмістен, сүйектен жасалған ою-өрнектермен әрлеген. Ағаш үйдің бөлшектерін ою өрнектермен әшекейлеп безендірген. Халық шеберлері жасаған осындай заттар қазір еліміздің музейлерінде сақтаулы.Көркемдеп өңдеуге қажетті ағашты дұрыс таңдау істің нәтижелі болуына септігін тигізеді. Оған май қарағай, терек, үйеңкі секілді жұмсақ ағаш қажет, нәзік ойықша, үшбұрыш және басқа өрнектерді салу, әрлеу жұмыстары оңай жүргізіледі. Жұмысқа бұтақсыз жұмсақ  ағаш түрін таңдап, қажетті өлшеммен кесіп, сүргілеп, әрлеп болған соң, тегіс бетіне өрнек бейнесін көшіреді.Көркемдеп ою схемаларындағы шартты белгілер мен оларды оқу негіздерімен таныстыру.**Өрнек дегеніміз**- кез келген бұйымның сыртына түсірілетін біртұтас байланысты әшекей. Ал ою дегеніміз, бұйымға түсірілген өрнекті пышақпен кесу арқылы өңдеу немесе шабу кезіндегі ойып өңдеу жұмыстары. Ою-өрнектердің бір түрі Қазақтың ою және өрнек деген қос сөзі біріге келіп латынша орнамент деген ұғымды білдіреді. Мағынасы сәндеу, әсемдеу. Осы сәндеу, әсемдеудің бір түрі, яғни хайуанат, жан-жануар және өсімдік белгілері мен мүшелері немесе геометриялық фигуралар іспеттес элементтердің үнемі ырғақты қайталап, симметриялы орналасқан көркем өрісі мен құрылымын ою деп атаймыз. Өрнекті оюдың бірнеше тәсілі бар. Соның бірі- геометриялық бейнедегі өрнек. Мұндай өрнек ағаш бетінде геометриялық сурет салу арқылы жасалады.Екінші тәсіл-өрнекті салғанда, оның ізін пышақпен тігіп, өрнектің жиектерін көлбеулей жұқалап жонып алады. Мұндай оюларды бірнеше әдістермен орындайды: біріншіден, өрнектердің жиектерін дөңестеп, жұмырлай жиектеп өрнекке кеңістіктегі көрініс береді; Екіншіден, өрнектердің сыртқы жиегін өрнек денесінің ортасынан да ойықшалап бедер беріледі; үшіншіден, бірінші және екінші әдіспен орындалған өрнектің түбін бедерлеп, бедерлі өрнектің мәніне қарай таңдап, бедер беру тәсілімен орындайды. Әдебиет пен өнерде композиция деген түсінік бар: Ол жүйелеу, үйлестіру ұғымын білдіретін латын сөзі. Өнердің барлық саласында композициялық пішін арқылы жаттығып көреміз.1. Қарапайым ою үлгілерін жасау. Көркемдеп ою және сұлбаны оқу бойынша бірнеше жаттығулар орындау.Ағаш бұйымдарын көркемдеп өңдеу мынадай шаралар арқылы жүзеге асады.-          бұйымның негізін талаптарға сай тазалау;-          бұйымдарды бояу, оған әр беру;-          боялғанбұйымдардытазалау, лактау.Қауіпсіздікережесініңсақталуынқатаңтексеру.2. Көркемдеп оюдыжасауға қажетті негізгі материалдар мен құрал-жабдықтарды дайындау. 3. «Үтір» (қайырма), «үшбұрыш» және «сыңар қанат» түріндегі өрнектерді тақтай бетіне салып үйренеміз, іске сәт!Дәстүрлі емес материалдарды да қолдануға болатынын түсіндіру. Оқушылар әсерлерімен, сезімдерімен бөлісіп, көркемдеп оюғаарналған әртүрлі материалдар түрімен жұмыс жасау бойынша өз ойларын айтады. Жұмыс соңында өз туындыларын сыныпқа ұсынып, бірге талқылайды, өзінің және сыныптастарының жұмыстарына бағалау жүргізеді және мүғалім дұрыс орындалғанын тексереді. |
| Сабақтың соңы | Орындалған жұмыстар мен оқушылардың іс-әрекеті бойынша кері байланыс пен ұсыныстар беру.**Үйге тапсырма:** дайындаған ою-өрнекті көркемдеп өңдеу, аяқтау және «Ағашты көркемдеп өңдеу технологиясы» тақырыбына реферат жазу. | Ауызша |